CELEX: 32008R0359
Language: mt
Date: 2008-04-18 00:00:00
Title: Regolament tal-Kummissjoni (KE) Nru 359/2008 tat- 18 ta' April 2008 dwar il-klassifikazzjoni ta' ċerti merkanziji fin-Nomenklatura Maqgħuda

23.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 111/7
            
         REGOLAMENT TAL-KUMMISSJONI (KE) Nru 359/2008
   tat-18 ta' April 2008
   dwar il-klassifikazzjoni ta' ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u partikolarment Artiklu 9(1)(a) tiegħu,
   Billi:
   
               (1)
            
            
               Sabiex tkun żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 iddefinixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid magħha xi subdivizjoni addizzjonali u li hi stabbilita permezz ta' dispożizzjonijiet Komunitarji speċifiċi, bil-ħsieb li jkunu applikati miżuri tat- tariffa u oħrajn relatati dwar mal-kummerċ fil-merkanzija.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 ta’ l-iskeda ppreżentata fl-Anness għandhom ikunu kklassifikati fil-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
            
         
               (4)
            
            
               Huwa xieraq li ssir kundizzjoni li informazzjoni fuq tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perijodu ta' tlett xhur, tkompli tkun invokata mid-detentur, taħt Artiklu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi tad-Dwana tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artiklu 1
   L-oġġetti deskritti fil-kolonna 1 ta’ l-iskeda mniżżla fl-Anness għandhom ikunu kklassifikati fin-Nomenklatura Magħquda fil-kodiċi tan-NM indikata fil-kolonna 2 ta' dik l-iskeda.
   Artiklu 2
   Informazzjoni fuq tariffa li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tkun invokata għal perijodu ta' tlett xhur skond Artiklu 12(6) tar-Regolament (KEE) Nru 2913/92.
   Artiklu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ April 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat bir-Regolament (KE) Nru 275/2008 (ĠU L 85, 27.3.2008, p. 3).
   
      (2)  ĠU L 302, 19.10.1992, p. 1. Ir-Regolament kif finalment emendat bir-Regolament tal-Parlament Ewropew (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Preparazzjoni ta’ l-ikel fil-forma ta’ prodotti taċ-ċereali mixwija.
                  Il-ħbub tal-qamħ jissajru bil-fwar, jitneħħewlhom il-qxur, jitqattgħu u jitberrdu. Il-prodott imbagħad ikun magħfus fi strixxi rqaq, milwi f’forom ta’ kannizzata u imqatta’ f’forom ta’ mħadda. Il-prodott imbagħad jinxtewa. Vitamini u xi kultant ġelu jkunu applikati lill-prodott aħħari.
                  Il-preparazzjoni titqiegħed fis-suq bħala ikel għall-kolazzjoni magħmul miċ-ċereali.
               
               
                  1904 10 90 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċi NM 1904 , 1904 10  u 1904 10 90 .
                  Il-prodott huwa miksub bix-xiwi ta’ prodotti taċ-ċereali. Skond in-Noti ta’ Spjega SA, titlu 1904  jinkludi wkoll prodotti miksuba mid-dqiq jew min-nuħħala (NSSA, titlu 1904 , (A), l-ewwel u t-tieni pargrafu).